VIIENDA KOOSSEISU

OTSUS

Haapsalu,			28. aprill 2006 nr 47

Vara võõrandamine avaliku kirjaliku
enampakkumise korras (Pruuli maaüksus,
Tagadi küla, Saku vald, Harju maakond)

Haapsalu linna munitsipaalomandis on kinnistu aadressiga Pruuli maaüksus, Tagadi küla, Saku vald, Harju maakond. Maa kasutamise sihtotstarve on maatulundusmaa. Kuna linn oma põhitegevuseks metsamaad teise omavalitsuse territooriumil ei vaja, on otstarbekas kinnistu müüa. Võttes arvesse linnavalitsuse ettepanekut ning juhindudes Haapsalu Linnavolikogu 30.05.1997 määrusega nr 8 kinnitatud “Linnavara võõrandamise korrast”, kohaliku omavalitsuse korralduse seaduse § 6 lg 3 p 1, § 22 lg 1 p 37, § 23, Haapsalu põhimääruse § 12 lg 1 p 43, § 54 lg 3, § 55 lg 1 p 1, lg 2, § 62 ja haldusmenetluse seadusest, Haapsalu Linnavolikogu otsustab:

1.	Võõrandada avaliku kirjaliku enampakkumise korras Haapsalu linna omandis olev kinnistu, mida iseloomustavad alljärgnevad tunnused:
-	kinnistu registriosa number 22783;
-	katastriüksuse aadress Pruuli, Tagadi küla, Saku vald, Harju maakond;
-	katastriüksuse number 71801:006:0770;
-	katastriüksuse pindala 6,31 ha;
-	maasihtotstarve: maatulundusmaa;
-	alghind 250 000 (kakssada viiskümmend tuhat) Eesti krooni.

2.	Kinnistu ostuhind Eesti kroonides tuleb Ostjal tasuda hiljemalt kinnistu ostu-müügilepingu sõlmimise päevale eelnevaks päevaks Haapsalu Linnavalitsuse pangakontole 10602002431007 SEB Eesti Ühispangas või notari deposiitkontole või esitada panga kinnitus, milles pank kohustub ostuhinna tasuma 3 pangapäeva jooksul peale ostu-müügilepingu sõlmimist. Kinnistu notariaalne ostu-müügileping tuleb Ostjal sõlmida 30 päeva jooksul otsuse Ostjale teatavakstegemisest, s.t 30 päeva jooksul otsuse kättesaamise päevale järgnevast päevast arvates. Nimetatud tähtaja jooksul kinnistu ostu-müügilepingu mittesõlmimisel otsuses nimetatud Ostja poolt kuulub otsus volikogu poolt kehtetuks tunnistamisele vastava otsuse tegemise teel.

3.	Notaritasu kinnistu ostu-müügilepingu vormistamise eest maksab kinnistu Ostja.

4.	Kinnistu võõrandamise korraldajaks määrata Haapsalu Linnavalitsus ja volitada linna nimel ostu-müügilepingule alla kirjutama linnapea Teet Kallasvee.

5.	Otsus jõustub avalikustamisega linnavolikogu kantseleis.

6.	Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse avalikustamisest.

Arder Väli
Volikogu esimees